Փոլ Ռադ

Փոլ Ստեֆան Ռադ (, ) ամերիկացի դերասան, կատակերգու, սցենարիստ ու պրոդյուսեր։ Սովորել է Կանզասի համալսարանում և Ամերիկայի դրամատիկ արվեստների համալսարանում՝ նախքան դերասանական իր առաջին դեբյուտը՝ 1992 թվականին, Ազգային հեռարձակման կազմակերպության դրամաների շարքից՝  «Քույրեր» (Sisters) դրամայում։

Ռադի մասնակցությամբ ֆիլմերն են. «Անտեղյակ» (Clueless, 1995), «Հելլոուին. Մայքլ Մայերսի անեծքը» (Halloween: The Curse of Michael Myers, 1995), «Ռոմեո+Ջուլիետ» (Romeo+Juliet, 1996), «Ամերիկյան թաց և տաք ամառը» (Wet Hot American Summer, 2001), «Հեռուստահաղորդավար. Ռոն Բուրգունդիի լեգենդը» (Anchorman. The Legend of Ron Burgundy, 2004), «40ամյա կույսը» (The 40year old Virgin, 2005), «Մի քիչ հղի» (Knocked Up, 2007), «Արդեն 40» (This Is 40, 2012), «Համր» (Mute, 2018), «Իդեալական տուն» (Ideal Home, 2018), «Կապիտան Ամերիկա. Քաղաքացիական պատերազմ» (Captian America. Civil War, 2016), «Մրջյուն-մարդ» (Ant-Man, 2015)՝ Մարվելի կինեմատոգրաֆիական տիեզերքում, «Մրջյուն-մարդը և Կրետը» (Any-Man and the Wasp, 2018), «Վրիժառուներ. Վերջնախաղ»(Avengers: Endgame, 2019) և այլն։

Բացի Ռադի կինոյի կարիերայից, նա եղել է նաև բազմաթիվ հեռուստատեսային շոուներում, այդ թվում Ազգային հեռարձակման ընկերության (NBC) «Ընկերներ» (Friends) սիթքոմում՝ Մայք Հանինգի դերում։ Նա երկակի դերակատարմամբ նկարահանվել է Նեթֆլիքսի «Ապրել քեզ հետ» (Living with yourself) կատակերգական սերիալում, որի համար արժանացել է «Ոսկե գլոբուս» մրցանակին՝ հեռուստատեսային երաժշտական և կատակերգական շարքերում լավագույն դերասան անվանակարգում։ 2015 թվականի հուլիսին Հոլիվուդյան փառքի ծառուղում բացվել է նրա անվանական աստղը։ 2019 թվականին նրա անունը հայտնվել է Forbes Celebrity 100-ի ամենամյա ցուցակում։

Կենսագրություն  
Ռադը ծնվել է Նյու Ջերսի նահանգի Փասայկ քաղաքում՝ հրեական ընտանիքում։ Նրա հայրը՝ Մայքլ Ռուդը (մահացել է 2008թվականին) պատմական շրջագայությունների էքսկուրսավար էր և Trans World Airline կազմակերպության փոխտնօրեն։ Նրա մայրը՝ Գլորիա Իրեն Գրանիվիլը, Միսուրիի նահանգի Կանզաս քաղաքի КСМО-TV հեռուստակայանում վաճառքի մենեջեր։ Նրա ծնողները Լոնդոնից էին, հայրը՝ Էդգվերից, մայրը՝ Սուրբիտոնից, և երկուսն էլ ծագում էին Աշկենազ հրեա գաղթականների տոհմից, որոնք Անգլիա էին տեղափոխվել Բելառուսից, Լեհաստանից և Ռուսաստանից։ Ռադի հայրական ընտանիքի տոհմական ազգանունը՝ Ռադնիցկին, պապի կողմից փոխվել է Ռադ, իսկ նրա մոր ընտանիքի տոհմական ազգանունը եղել է Գոլդշտեյն։ Ռադն Օնտարիո նահանգում ուներ Բար և Բաթ Միցվա ծառայությունը։ Փոքր տարիքում սիրում էր կարդալ Բինո (The Beano) և Դենդի (The Dandy) ամսագրերի կոմիքսները։

Երբ նա 10 տարեկան էր, նրա ընտանիքը տեղափոխվեց Լենեքսա քաղաքը։ Հոր աշխատանքի պատճառով ընտանիքը 3 տարի անցկացրեց Կալիֆոռնիայի Անահայմ քաղաքում։ Ռադը հաճախել է Կանզաս քաղաքի մետրոպոլիտենի տարածքում գտնվող Բրոդմորի դպրոցը և ավարտել Շոունի Առաքելություն Ուեսթի ավագ դպրոցը 1987 թվականին։ 

Սովորել է Կանզասի համալսարանում` մասնագիտանալով թատրոնի մեջ, Դրամատիկական արվեստի ամերիկյան ակադեմիայում՝ դերասան Մեթյու Լիլարդի հետ։ Նաև 3 ամիս սովորել է Օքսֆորդի բրիտանական-ամերիկյան դրամատիկական համալսարանում։ Դերասանական դպրոց հաճախելու հետ զուգընթաց, աշխատել է նաև որպես DJ Բար Միցվայում։ Ավարտելուց հետո նա կատարել է տարատեսակ աշխատանքներ՝ տարբեր ընկերություններում, ներառյալ ապակեպատման, Կանզասի Օլորդլանդ Պարկ քաղաքում գտնվող «Հոլիմ Հեմ» ընկերություններում և այլն։

Կարիերա

Ֆիլմ և հեռուստատեսություն 

Ռադն իր դերասանական կարիերայի առաջին դերը ստացավ 1992թվականին հեռուստատեսային «Քույրեր» դրամայում, որտեղ խաղաց Կիրբի Քիմբի Ֆիլբիի դերը։ 1994 թվականին նա նկարահանվեց «Վայրի վարսակներ» (Wild Oats) հեռուստատեսային սիթքոմում՝ 6դրվագներով։ 1995թվականին Ռուդը հեռացավ «Քույրերից» և նկարահանվեց «Անտեղյակ» կատակերգական կինոնկարում Ալիսիա Սիլվերսթոունի հետ։ Նա նաև նկարահանվեց «Հելլոուին. Մայքլ Մայերսի անեծքը» ֆիլմում՝ Թոմմի Դոյլի կերպարով, «Ռոմեո+Ջուլիետ», «Մորեխներ» (The Locusts), «Գիշերային առաքում» (Overnight Delivery), «Իմ մտերմության օբյեկտը» (The Object of My Affection) և «200 ծխախոտ» (200 cigarettes) ֆիլմերում։ Ռադը մասն էր կազմում 1999թվականի «Սիդեր տան կանոնները» (The Cider House Rules) ֆիլմի դերասանական կազմի, որը առաջադրվել էր SAG մրցանակին՝ լավագույն դերասանական կազմ անվանակարգում։

2002 թվականին «Ընկերներ» (Friends) սիթքոմում հանդես եկավ որպես Մայք Հանիգանը, ով ժամադրում ու ամուսնանում է Ֆոբի Բուֆֆայի հետ (խաղում է Լիզա Կուդրոուի հետ)։ 2016թվականին նկարահանվեց «Ռենո 911» (Reno 911!) ֆիլմում՝ մարմնավորելով Գայ Ջերիկոյին, այնուհետև նաև «Ռենո 911. Մայամի» (Reno 911! Maiami): Նա հրավիրվել է որպես 1990-ականնների ռոք-աստղ Դեսմոնդ Ֆելլովս՝ «Վերոնիկա Մարս» հեռուստասերիալում 2007 թվականի «Debasement Tapes» դրվագում։

2004 թվականը նշանավորվեց հայտնի ռեժիսոր, պրոդյուսեր Ջադ Ապարտովի հետ համագործակցությամբ։ Առաջին ֆիլմը «Հեռուստահաղորդավար. Ռոն Բուրգունդիի լեգենդն» էր՝ Բրիան Ֆանտանայի դերում, դերասաններ Սթիվ Կարելի, Դեյվիդ Կոկների և Ուիլ Ֆերրելի հետ միասին։ 2005թվականին նկարահանվեց Ապարտովի «40ամյա կույսը» ֆիլմում՝ դերասաններ Կարելի և Սեթ Ռոգենի հետ միասին։ Հետագայում նա աշխատեց Ապատովի հետ «Մի քիչ հղի» (Knocked up, 2007) ֆիլմում՝ հուսախաբ ամուսնու կերպարում, ով ամուսնացավ Լեզլի Մեննի հետ։ Այդ ֆիլմում նա խաղում է դերասաններ Ջեյսոն Սիգելի, Ջոնա Հիլի, Սեթ Ռոգենի և Ջեյ Բարուշելի հետ։ Նա նաև հնչյունային կրկնօրինակող էր «Դժվար հարվածներ» (Hard Knocks) սպորտային վավերագրական սերիալի 2007 թվականի թողարկման համար։

Ռադը Ջոն Լենոնի դերում նկարահանվեց «Ծանր զբոսանք. Դյուրի Կակսի պատմությունը» (Walk Hard: The Dewey Cox Story, 2007) կատակերգական ֆիլմում, ինչպես նաև Նիկոլաս Սթոլլերի «Մոռանալով Սարահ Մարշալի» (Forgetting Sarah Marshall, 2008) ֆիլմում Ջեյսոն Սիգելի և Ջոնա Հիլի հետ, «Արդեն 40» (This Is 40, 2012) ֆիլմում Լեսլի Մաննի հետ, ինչպես նաև «Մեկ տարի» (Year One, 2009) և «Հարսնաքույրեր» (Bridesmaids, 2011) ֆիլմերում։ 

2007 թվականին  Ռադը նկարահանվեց «Օ՜ Օհայոյում» (The Oh in Ohi) և «Տասնյակը» (The ten) ֆիլմերում Դեյվիդ Վեյնի և Մայքլ Շովոլթերի հետ միասին, իսկ հաջորդ տարի` 2008 թվականին, Եվա Լոնգորիայի հետ «Իր մեռած մարմնում» (Over Her Dead Body) ֆիլմում։ Հաջորդ՝ «Օրինակելիներ» (Role Models, 2008) կատակերգության մեջ (նաև ֆիլմի սցենարիստն է), Ռուդն ու համանախագահ Շոն Ուիլյամ Սքոթը պատկերում են էներգետիկ ըմպելիքներ վաճառողների, ովքեր ստիպված են եղել համայնքային ծառայություններ իրականացնել մենթորինգի ու մանկավարժական ծրագրերում։

2009 թվականին Ռուդը Ջեյսոն Սիգելի հետ նկարահանվեց «Ես քեզ սիրում եմ, եղբայր» (I Love You Man) ֆիլմում, որտեղ նրանք ընկերներ էին, որոնց միավորում էր ընդհանուր հետաքրքրությունն ու սերը Rush ռոք խմբի նկատմամբ։ Ե՛վ Ռադը, և՛ Սերգելը այդ խմբի երկրպագուն էին։ 2009 թվականին Ռադը՝ Ջոն Էմբոմի, Ռոբ Թոմասի և Դան Էթերիջի հետ համահեղինակեց Party Down հեռուստասերիալը։

2010 թվականին Ռադը Սթիվ Կարելի հետ նկարահանվեց ռեժիսոր Ջեյ Ռոչի «Ընթրիք հիմարների համար» (Dinner for Schmucks) ֆիլմում։ 2012 թվականին Ռադը երկրորդական դեր ունեցավ «Առանձնության առավելությունները» (The Perks of Being a Wallflower) ֆիլմում, մարմնավորում էր անգլերենի ուսուցիչ պարոն Անդերսոնին` Չառլիի ուսուցչին (Չառլիի կերպարը մարմնավորում էր Լոգան Լերմանը)։ 2011 թվականին Էլիզաբեթ Բենքսի, Զոյի Դեշանելի ու Էմիլի Մորտիմերի հետ նկարահանվեց «Մեր ապուշ եղբայրը» (Our Idiot Brother) ֆիլմում։ Նրանց հետ նախկինում նկարահանվել է ամերիկյան «Ամերիկյան թաց և տաք ամառը», «40 ամյա կույսը», «Բաքստերը», «Օրինակելիներ» ֆիլմերում։

2012 թվականին Ռադը պայմանագիր ստորագրեց NBC’s Parks and Recreation  ալիքի հետ՝ 4 էպիզոդներում նկարահանվելու համար։ Մարմնավորեց Բոբբի Նյուպորտին, ով քաղաքացիական խորհրդի նախագահ էր ու Էմի Փոհլորի կերպարի՝ Լեսլի Նոուպի մրցակիցը։ Դեր, որի համար նա արժանացավ Critics’ Choice կինոմրցանակին՝ որպես կատակերգական շարքերում լավագույն դերասան։ 2014 թվականին Ռադը սկսեց հնչյունային կրկօրինակումներ կատարել Հյունդաի հեռուստատեսության գովազդների համար։ Նա նաև ձայնագրեց Ջոն Հոջգմանի «Իմ փորձագիտության ոլորտները» (The Areas of My Expertise, 2005) և «Ավելի շատ տեղեկություն, քան դուք պահանջում եք» (More Information Than You Require, 2008) գրքերը՝ ստեղծելով վերջիններիս աուդիոգրքերը։

2013 թվականի դեկտեմբերի 19-ին Ռադը պաշտոնապես ընդգրկվեց  Մարվել ընկերության կողմից նկարահանվող «Մրջյուն-մարդը» ֆիլմի դերասանական կազմի մեջ։ Նա մարմնավորեց Սքոթ Լենգին (մրջյուն-մարդուն)։ Ռադը կրկնեց իր կերպարը «Կապիտան Ամերիկա.քաղաքացիական պատերազմ», ինչպես նաև «Մրջյուն-մարդը և Կրետը» (Ant-Man and the Wasp, 2018) ֆիլմերում։ 2019 թվականին Ռադը նկարահանվեց «Վրիժառուներ.Վերջնախաղ» ֆիլմում, որը դարձավ բոլոր ժամանակների լավագույն ֆիլմերից մեկը։ 

Ռադը կրկնեց Էնդիի կերպաը Նեթֆլիքսի «Ամերիկյան թաց և շոգ ամառ»ֆիլմից արդեն «Ամերիկայն թաց և շոգ ամառ. ճամբարի առաջին օրը» հատվածում՝ դերասաններ Բրեդլի Քուփերի, Էմի Փոլերի, Էլիզաբեթ Բենքսի հետ։ 2016 թվականի Ռադը նկարահանվեց «Հոգատարության հիմունքները» (The Fundamentals of Caring) ֆիլմում Սելենա Գոմեզի հետ։ 2018 թվականին նա նկարահանվեց «Լրտեսական խաղ» (The Catcher Was a Spy) ֆիլմում՝ մարմնավորելով գլխավոր հերոս Մո Բերգին, ով լրտես էր Բոստոն Ռեդ Սոքս պրոֆեսիոնալ բեյսբոլի ամերիկյան ակումբում և Երկրորդ Համաշխարհային պատերազմում միացավ OSSին։ 

2018 թվականի օգոստոսին Ռադը նկարահանվեց Նեթֆլիքսի «Ապրելով քեզ հետ» (Living with Yourself) կատակերգական ֆիլմում Էյսլինգ Բիի հետ։ Ռադը նաև հանդիսանում էր ֆիլմը պրոդյուսերը, որի պրեմիերան տեղի ունեցավ 2019 թվականի հոկտեմբերի 18-ին։

Թատրոն 
Ռադը հանդես է եկել Բրոդվեյ թատրոնում։ Առաջին ներկայացումն էր «Բալիհուի վերջին գիշերը» (The Last Night of Ballyhoo)՝ 1997 թվականին, hաջորդը՝ «12-րդ գիշերը» (Twelfth night), որտեղ հանդես եկավ Կիրա Սեջվիկի և Մաքս Ռայթի հետ, ներկայացումը կայացավ Լինկոլն կենտրոնական թատրոնում։ 2006 թվականին հանդես եկավ  Ռիչարդ Գրինբերգի «Անձրևի 3 օրը» (Three Days of Rain) ներկայացման մեջ Բրեդլի Քուպերի և Ջուլիա Ռոբերտսի  հետ Բեռնարդ Յակոբս թատրոնում։ Փոլ Ռադի հետ նկարահանվել են  անվանի դերասաններ, ինչպիսիք են Մայքլ Շեննոնը, Քեյթ Արրինգթոնը, Էմմի մրցանակի յոթակի հաղթող Էդ Ասները և այլք։

Անձնական կյանք

2003 թվականին Ռուդն ամուսնացավ Ջուլի Յաջերի հետ, ում հետ նա հանդիպել է Քյուելսի վրա աշխատելուց անմիջապես հետո՝ իր հրապարակախոսի գրասենյակում, որտեղ նա աշխատանքի է անցել։ Նրանք ունեն 2 երեխա՝ որդի և դուստր։ Ապրում են Ռեյնբեկում, Նյու Յորքում։

Ռադը MLB’s Kansas City Royals և NFL’s Kansas City Chiefs ակումբների մեծ երկրպագուն է։

2015 թվականի հուլիսի 1-ին Հոլիվուդյան փառքի ծառուղում բացվեց Ռադի անվանական աստղ, այն թվով 2554-րդ աստղն էր։ Այդ առիթով Ռադն ասաց. «Հիշում եմ, որ երեխա էի և քայլում էի այս բուլվարով, կարդում էի անունները և մտածում այն մասին, թե ինչ են մտածել մնացած միլիոնավոր մարդիկ, իսկ դա դուք գիտե՞ք, ո՞վ գիտի»։

Ռադն աջակցում է SAY ոչ առևտրային կազմակերպությանը, որը նպատակն է օգնել երիտասարդներին։ Ռադը նաև հիմնադրել է The Big Slick բարեգործական հիմնադրամը։

2014 թվականից ի վեր Ռադն ու նրա ընկեր Դին Մորգանը հանդիսանում են Նյու Յորքի Դայնբեկ քաղաքում գտնվող քաղցրավենիքի խանութի՝ Samuel’s Sweet Shop–ի համասեփականատերերը։

Ծանոթագրություններ

Արտաքին հղումներ 

 

1969 ծնունդներ
Ապրող անձինք
Կանզասի համալսարանի շրջանավարտներ
Ամերիկացի դերասաններ
Ամերիկացի պրոդյուսերներ
Ամերիկացի սցենարիստներ
20-րդ դարի դերասաններ
Ամերիկացի հեռուստապրոդյուսերներ
Ամերիկացի կինոպրոդյուսերներ
Ամերիկացի կատակերգուներ
Ամերիկացի տղամարդ թատերական դերասաններ
Ամերիկացի հեռուստատեսային դերասաններ